**Žiadosť predložená písomne v listinnej podobe:**

Žiadosť sa predkladá písomne na **adresu** sídla úradu:

**Tomášikova 28C**

**821 01 Bratislava 3**

s označením odboru **„Odbor regulácie plynárenstva a obchodu s elektrinou a plynom“** a heslom **„Žiadosť o účasť na výbere dodávateľa poslednej inštancie“** a**„NEOTVÁRAŤ“.**

Osobne do **podateľne** úradu v stránkových hodinách:

Pondelok - Piatok:8:00 - 12:00 / 12:30 - 14:00

Uchádzač predloží žiadosť osobne v uzatvorenej obálke do podateľne úradu alebo žiadosť doručí poštovou prepravou na adresu sídla úradu a to v lehote na predkladanie žiadostí. V prípade, ak uchádzač predloží žiadosť prostredníctvom poštovej prepravy, je rozhodujúci termín doručenia žiadosti úradu (nestačí odovzdanie na prepravu). Na žiadosti doručené úradu po **15. 06. 2023** sa nebude prihliadať.

Uchádzač predloží jeden originál žiadosti, t. j. jednu tlačenú kópiu žiadosti a súčasne na CD/DVD/USB nosiči elektronickú kópiu originálu žiadosti. V prípade rozdielov medzi originálnym vyhotovením žiadosti a kópiou žiadosti je záväzný obsah originálneho vyhotovenia žiadosti.

**Žiadosť predložená písomne v elektronickej podobe:**

Uchádzač predkladá žiadosť elektronicky cez portál [www.slovensko.sk](http://www.slovensko.sk). Predmet správy označí heslom **„Žiadosť o účasť na výbere dodávateľa poslednej inštancie“**.

Na podanie vo veci samej urobené v elektronickej podobe bez autorizácie podľa osobitného predpisu o elektronickej podobe výkonu verejnej moci, t. j. zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente), sa neprihliada.

Úrad na dodatočné doplnenie podania nevyzýva. Uchádzač môže predloženú žiadosť dodatočne doplniť, zmeniť alebo vziať späť do uplynutia lehoty na predkladanie žiadostí.

Doplnenie, zmenu alebo späťvzatie žiadosti je možné vykonať odvolaním pôvodnej žiadosti na základe písomnej žiadosti uchádzača, podpísanej uchádzačom alebo osobou oprávnenou konať za uchádzača doručenej osobne alebo zaslanej prostredníctvom poštovej prepravy alebo cez portál [www.slovensko.sk](http://www.slovensko.sk). Doplnenú, zmenenú alebo inak upravenú žiadosť je potrebné doručiť v lehote na predkladanie žiadostí.